John Milton

Hiel John Milton (1608 dekul 9 - 1674 novul 8) äbinom poedan, döbatan ä sifadünan Linglänik. Vemo sevädik sekü konapoedot oka: Paradise Lost (= Parad peperöl), el Milton pazälom i sekü penot okik ta sänsur: el Areopagitica. Lunüpo pälecedöl poedan Linglänik süperikün, el Milton pätatakom fa hiels T. S. Eliot e F. R. Leavis zänodü tumyel 20id ed äperom dili popedi oka; ab ibä dabinons sogs e gaseds nolaviks mödiks pededietöls stude vobotema omik, benorepüt ela Milton blebon so namöfik anu, ün tumyel 21id, äs ün paset.

Pos deadam oka - e jü atim - el Milton ävedom yegädi lifajenädipenans paletik, kelos äfümedon cedi ela T. S. Eliot, das „lautots poedana votik nonik kanon so fikuliko palelogön teiko as poed, nes leceds godavik u bolitiks obsiks (...) nügolons taloniko.“1947. "Annual Lecture on a Master Mind: Milton", in: Proceedings of the British Academy toum: 33, pad: 63. Ceds bolitik repüblikik e kred relik häretik, kobo ko „mekavöf“ sonemik poeda latinöfik fikulik oma, äfagükons eli Milton de reidans äs el Eliot. Too flun legretik poeda e pösodöfa omikas in menäds fovik (pato in muf romatimik) tikodükons, das man fa hiel Samuel Johnson pälecedöl as „repüblikan bietälik ä grobälik“ mutom palelogön balan lautanas e tikanas veütikün jenotema lölik.

 Literat 

Klad:Moteds ün 1608
Klad:Deadams ün 1674
Klad:Poedans Linglänik
Klad:Yegeds vipabik